**Matthew Benning** (s. 25. toukokuuta 1994 Edmonton, Alberta, Kanada) on kanadalainen jääkiekkoilija, joka edustaa NHL-seura San Jose Sharksia. Hän on Boston Bruinsin kuudennen kierroksen varaus vuodelta 2012. Pelipaikaltaan Benning on puolustaja.

Benningin isä Brian Benning pelasi oman uransa aikana NHL:ssän yli 500 ottelua.

Ura
---

Benning varattiin CHL:n varaustilaisuudessa Kootenay Icen joukkueeseen toisella kierroksella vuonna 2009 sekä USHL:n varaustilaisuudessa Dubuque Fighting Saintsiin vuonna 2012. Kaudella 2012–2013 hän siirtyi Fighting Saitsiin, jossa teki 57 runkosarjaottelussa tehot 10+16=26. Lisäksi hän pelasi 11 pudotuspeliottelua, joissa teki yhden maalin sekä yhden syöttöpisteen.

Kaudeksi 2013–2014 Benning siirtyi Fighting Saintsista yliopistosarja NCAA:han Northeastern Universityn joukkueeseen. Tulokaskaudellaan hän pelasi 33 ottelua tehden kolme maalia sekä kymmenen syöttöpistettä. Toisena vuotenaan Benning sai tilastoihinsa 36 ottelussa 24 syöttöpistettä.

Kausi 2015–2016 oli Benningin viimeinen yliopistosarjassa. Hän toimi joukkueen varakapteenina 41 ottelussa, joissa hän teki tehot 6+13=19 sekä keräsi 37 rangaistusminuuttia. Northeastern voitti kauden päätteeksi mestaruuden.

Elokuussa 2016 Benning teki kaksivuotisen tulokassopimuksen Edmonton Oilersin kanssa. Hänet lähetettiin harjoitusleirin jälkeen AHL:ään farmijoukkue Bakersfield Condorsiin, mutta nostettiin NHL-kokoonpanoon tekemään debyyttiään jo 2. marraskuuta 2016. Tulokaskautensa aikana Benning pelasi Oilersin paidassa 62 NHL:n runkosarjaottelua, joissa teki tehot 3+12=15. Lisäksi hän keräsi 29 rangaistusminuuttia. 12 pudotuspeliottelussa Benning sai tilastoihinsa kolme syöttöpistettä sekä 12 rangaistusminuuttia.

Heinäkuussa 2022 Benning teki vapaana agenttina San Jose Sharksin kanssa nelivuotisen ja yhteensä viiden miljoonan dollarin arvoisen sopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Dubuque Fighting Saints | USHL | 57 | 10 | 16 | 26 | 73 | 11 | 1 | 1 | 2 | 6 |
| 2013–2014 | Northeastern University | NCAA | 33 | 3 | 10 | 13 | 28 | – | – | – | – | – |
| 2014–2015 | Northeastern University | NCAA | 36 | 0 | 24 | 24 | 36 | – | – | – | – | – |
| 2015–2016 | Northeastern University | NCAA | 41 | 6 | 13 | 19 | 37 | – | – | – | – | – |
| 2016–2017 | Edmonton Oilers | NHL | 62 | 3 | 12 | 15 | 29 | 12 | 0 | 3 | 3 | 12 |
|  | Bakersfield Condors | AHL | 2 | 1 | 1 | 2 | 0 | – | – | – | – | – |
| 2017–2018 | Edmonton Oilers | NHL | 73 | 6 | 15 | 21 | 49 | – | – | – | – | – |
| 2018–2019 | Edmonton Oilers | NHL | 70 | 5 | 12 | 17 | 33 | – | – | – | – | – |
| 2019–2020 | Edmonton Oilers | NHL | 43 | 1 | 7 | 8 | 15 | 4 | 0 | 1 | 1 | 6 |
|  | Bakersfield Condors | AHL | 3 | 0 | 1 | 1 | 2 | – | – | – | – | – |
| 2020–2021 | Nashville Predators | NHL | 53 | 1 | 3 | 4 | 30 | 5 | 0 | 0 | 0 | 6 |
| 2021–2022 | Nashville Predators | NHL | 65 | 0 | 11 | 11 | 39 | 3 | 0 | 1 | 1 | 0 |
| 2022–2023 | San Jose Sharks | NHL | 77 | 1 | 23 | 24 | 26 | – | – | – | – | – |
| 7 kautta | yhteensä | NHL | 443 | 17 | 83 | 100 | 221 | 24 | 0 | 5 | 5 | 24 |

Lähteet
-------

* Matthew Benning Eurohockey-sivustolla (englanniksi)
* Matthew Benning *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Matthew Benning *EliteProspects*. Viitattu 21.5.2017. (englanniksi)
2. ↑  Brian Benning *EliteProspects*. Viitattu 21.5.2017. (englanniksi)
3. ↑  Oilers sign Benning *Edmonton Oilers*.  28.8.2016. Viitattu 21.5.2017. (englanniksi)
4. ↑  First NHL Game for Benning tonight *Edmonton Oilers*.  2.11.2016. Twitter. Viitattu 21.5.2017. (englanniksi)
5. ↑